
Ministru kabineta noteikumi Nr. 719
Rīgā 2024. gada 19. novembrī (prot. Nr. 49 14. §)
Grozījumi Ministru kabineta 2016. gada 29. marta noteikumos Nr. 188 "Darbības programmas "Izaugsme un nodarbinātība" 5.6.1. specifiskā atbalsta mērķa "Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu" īstenošanas noteikumi"
Izdoti saskaņā ar Eiropas Savienības struktūrfondu
un Kohēzijas fonda 2014.–2020. gada plānošanas perioda
vadības likuma 20. panta 6. un 13. punktu
· Izdarīt Ministru kabineta 2016. gada 29. marta noteikumos Nr. 188 "Darbības programmas "Izaugsme un nodarbinātība" 5.6.1. specifiskā atbalsta mērķa "Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu" īstenošanas noteikumi" (Latvijas Vēstnesis, 2016, 71., 189. nr.; 2017, 23., 149. nr.; 2018, 84., 182. nr.; 2019, 79. nr.; 2020, 11. nr.; 2022, 210. nr.; 2023, 237. nr.) šādus grozījumus:
· 1. Svītrot 55.1. apakšpunktu.
· 2. Papildināt ar 55.1.1 apakšpunktu šādā redakcijā:
· "55.1.1 finansējuma saņēmējs projektu pilnībā pabeidz līdz 2026. gada 31. oktobrim par saviem līdzekļiem, nodrošinot projekta mērķa sasniegšanu un tā funkcionalitāti, ja sadarbības iestāde un atbildīgā iestāde sniedz pozitīvu atzinumu par projekta īstenošanas termiņa pagarināšanu;".
· 3. Izteikt 56. punktu šādā redakcijā:
· "56. Šo noteikumu 55. punktā minētajos gadījumos finansējuma saņēmējs ne vēlāk kā līdz 2023. gada 31. decembrim iesniedz sadarbības iestādē priekšlikumu par vienošanās vai līguma grozījumiem, bet šo noteikumu 55.1.1 apakšpunktā minētajā atkārtota pagarinājuma gadījumā – līdz projekta īstenošanas termiņa beigām saskaņā ar vienošanos vai līgumu."
· 4. Svītrot 57. punktu.
· 5. Papildināt ar 57.1 punktu šādā redakcijā:
· "57.1 Šo noteikumu 55.1.1 apakšpunktā minētajā gadījumā finansējuma saņēmējs līdz 2026. gada 31. oktobrim iesniedz sadarbības iestādē noslēguma dokumentāciju par projektā pabeigtajām aktivitātēm un sasniegtajiem iznākuma rādītājiem."
· 6. Izteikt 58. punktu šādā redakcijā:
· "58. Šo noteikumu 55.1.1 apakšpunktā minētajā gadījumā noslēguma maksājuma pieprasījumā nodala veiktos izdevumus, pabeigtās projekta aktivitātes un iznākuma rādītājus, kas sasniegti līdz 2023. gada 31. decembrim, no projekta aktivitātēm un iznākuma rādītājiem, kas tiks sasniegti pēc 2023. gada 31. decembra līdz projekta īstenošanas termiņa beigām."
· 7. Izteikt 59. punktu šādā redakcijā:
· "59. Šo noteikumu 55.2. apakšpunktā minētajā gadījumā finansējuma saņēmējs noslēguma maksājuma pieprasījumā par periodu līdz 2023. gada 31. decembrim nodala veiktos izdevumus, pabeigtās projekta aktivitātes un iznākuma rādītājus, kas sasniegti līdz 2023. gada 31. decembrim, no projekta aktivitātēm un iznākuma rādītājiem, kas tiks sasniegti pēc 2023. gada 31. decembra līdz 2026. gada 31. oktobrim."
· 8. Izteikt 62. punktu šādā redakcijā:
· "62. Sadarbības iestāde apstiprina šo noteikumu 58. punktā minētajā noslēguma maksājuma pieprasījumā iekļautos attiecināmos izdevumus, kas veikti līdz 2023. gada 31. decembrim, un veic maksājumus par tiem."
· 9. Izteikt 63. punktu šādā redakcijā:
· "63. Ja finansējuma saņēmējs līdz 2026. gada 31. oktobrim šo noteikumu 55.1.1 apakšpunktā minētajos gadījumos nepabeidz visas plānotās projekta aktivitātes par saviem līdzekļiem un nesasniedz visus plānotos iznākuma rādītājus vai šo noteikumu 55.2. apakšpunktā minētajos gadījumos nepabeidz projektu, to pilnībā vai daļēji finansējot Eiropas Savienības kohēzijas politikas programmas 2021.–2027. gadam ietvaros, finansējuma saņēmējam ir pienākums atmaksāt sadarbības iestādei visu projektā izmaksāto finansējumu saskaņā ar vienošanās par projekta īstenošanu nosacījumiem."

